Lav et referat af nedenstående tekst:

Tekst:
Sidste år spændte kommunerne livremmen ind med 1,7 milliarder kroner. Dermed brugte de 98 kommuner i alt 233 milliarder kroner på serviceudgifter. Det er den største økonomiske opbremsning i kommunerne siden midten af 80'erne. Det viser en prognose fra Kommunernes Landsforening. KL venter en yderligere markant reduktion af udgifterne i år. - I alle 98 kommunalbestyrelse er der truffet vanskelige og upopulære beslutninger, der reducerer serviceniveauet på de borgernære velfærdsområder. Det gjorde man sidste år, og det er en udvikling, der fortsætter her i 2011, siger KLs formand Jan Trøjborg (S) i en kommentar. KL's prognose korrigerer udgifterne for, at kommunerne har fået nye opgaver. I år skal kommunerne samlet sænke udgifterne med 4,9 milliarder kroner. Derfor skal kommunerne i 2011 spare ekstra 3,2 milliarder kroner, viser KL's prognose. Kommunernes forbrug overskrider i år budgetterne for 2010 med 1,9 milliarder kroner. Det oplyste KL i september til regeringen. Merforbruget skyldes, at det såkaldt specialiserede sociale område var undervurderet i budgetterne for 2010, påpeger KL. Kommunerne har sagt farvel til 11.000 ansatte det seneste år. Dermed har de 98 kommuner det laveste antal ansatte siden kommunalreformen, forklarer Jan Trøjborg. - Mindst 77 skoler forventes lukket i løbet af 2011, en række institutioner bliver lagt sammen, og der arbejdes med nye løsninger på ældreområdet og det specialiserede socialområde, siger han en pressemeddelelse. /ritzau/

Referat:
Kommunerne brugte 233 milliarder kroner på service i 2010. Det
er en historisk reduktion på 1,7 milliarder.